คือตอนเช้าตื่นนอนจะมีน้ำขุ่นๆไหลออกมาจากช่องคลอดค่ะ ไม่มีกลิ่น สีขาวค่ะ ตกขาวระหว่างวันก็ไม่มีกลิ่นค่ะแต่ตกขาวมีทุกวัน ก่อนหน้านี้เคยไปตรวจภายในมาค่ะ ยังไม่ทราบผลค่ะ แต่ให้ยาเกี่ยวกับฆ่าเชื้อมาค่ะ อยากทราบว่าใช่หนองในไหมคะแล้วหนองในแท้หรือเทียมคะ ขอบล่วงหน้าค่ะ
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ เลือดออกจากช่องคลอดผิดปกติ ตกขาวปนเลือดหรือเป็นหนองการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมร่วมไปด้วย โดยหนองในแท้และหนองในเทียมจะแยกจากกันโดยการตรวจปัสสาะหรือนำสารคัดหลั่งไปตรวจเพื่อแยกหาเชื้อเท่านั้น อาการภายนอกจะคล้ายกันค่ะการมีตกขาวผิดปกติอาจเป็นสัญญาณของโรคหนองในได้เช่นกัน จึงควรไปตรวจเพิ่มเติมค่ะเบื้องต้นงดการมีเพศสัมพันธ์ ไม่สวนล้างช่องคลอดและควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักที